
DR.31.3.2015                                                                           91 

 

 

 

maknanya kita perlulah tambahan peruntukan RM200 juta ini untuk hendak bayar 
emolumen, untuk yang kita pilih 11,000 yang kita sudah lantik itu. Yang lain belum lantik 
lagi, ia tidak perlu emolumen. Ini berlakulah ya walaupun kita rancang tetapi kelulusan dia 
dapat kita lambat sikit, jadi kita lantik lantikan pun lambat.  

 Yang Berhormat Batu Gajah. 

 Tuan Manivannan a/l Gowindasamy [Kapar]: Menteri, Timbalan Menteri.  

 Dato’ Seri Dr. Hilmi bin Yahaya: Ya, Kapar. 

 Tuan Manivannan a/l Gowindasamy [Kapar]: Terima kasih. Yang Berhormat 
Menteri, saya minta juga tadi perincian pertambahan jawatan ini, perinciannya untuk 
adakah ia kena-mengena dengan jawatan am doktor pakar, perinciannya untuk jumlah 
RM200 juta ini. Terima kasih Yang Berhormat Menteri.  

 Dato’ Seri Dr. Hilmi bin Yahaya: Tuan Pengerusi, memang ada sebenarnya 
maklumat ini sebab sudah bercampur aduk dah. Hendak cari sekarang, tidak jumpa. Saya 
akan bagi dengan cara bertulis.  

 Tuan Manivannan a/l Gowindasamy [Kapar]: Okey, Yang Berhormat Menteri. 
Pastikan berikan sebab selalunya dijanjikan, tetapi saya tidak dapat-dapat. So, minta budi 
bicara untuk berikan saya jawapan bertulis. Terima kasih Yang Berhormat Menteri.  

 Dato’ Seri Dr. Hilmi bin Yahaya: Yang Berhormat Batu Gajah membangkitkan 
tentang masalah kegagalan houseman. Itulah saya sebut awal tadi tentang masalah 
houseman yang datang, yang kelulusannya tidak seberapa, tetapi masih di luar negara, dia 
pergi sana dapat kelulusan jadi houseman, balik, dia ada masalah, Tuan Pengerusi.  

 Saya ingat itu sahaja Tuan Pengerusi... 

 Tuan Sivakumar Varatharaju Naidu [Batu Gajah]: Yang Berhormat Menteri, 
saya rasa jawapan Yang Berhormat Menteri ini kurang tepat kerana daripada lima orang 
yang dikatakan, satu orang dikatakan akan keluar, tercicir. Adakah semua ini alasan yang 
sama, iaitu mereka belajar di luar negara, mungkin dari universiti yang tidak baik ataupun 
mereka mempunyai kelulusan yang tidak baik di peringkat SPM dan sebagainya? Saya 
rasa tidak betullah Yang Berhormat Menteri. Mungkin ada sebab-sebab lain kenapa 
seseorang yang boleh lulus sampai mendapat ijazah dan apabila mereka menjalani 
houseman ini, tiba-tiba mereka tidak boleh buat pula. Saya rasa alasan Yang Berhormat 
Menteri itu mungkin tidak munasabah, mungkin ada sebab-sebab lain yang menyebabkan 
mereka tidak mahu lagi meneruskan, mungkin sebab tekanan kerja ataupun ada apa-apa 
faktor lain yang menyebabkan mereka menolak, mereka terpaksa tinggalkan kerjaya ini. 
Terima kasih.  

 Dato’ Seri Dr. Hilmi bin Yahaya: Terima kasih Tuan Pengerusi. Ya, memang 
sebenarnya bukan semua yang pergi belajar menjadi doktor ini semuanya berminat, tidak. 
Banyak juga yang dipaksa oleh ibu bapa. Bila dia balik, dia tidak minat, jadi tinggal begitu 
sahaja. Ada juga yang saya sebut tadi, qualification dia kurang baik, IQ dia kurang baik, dia 
lulus jadi doktor, balik Malaysia dia kena pressurelah. Ataupun sistem di luar negara, ada 
satu negara yang pelajar-pelajar pergi belajar, sampai habis belajar, sampai lulus, dia tidak 
boleh dan tidak dibenarkan pegang pesakit pun. Balik sini, baru dia hendak adjust, baru dia 
hendak belajar ambil history para pesakit, hendak belajar interact dan sebagainya. Jadi dia 
mengalami tekanan. Ada juga daripada negara lain, masalah bahasa. Dia belajar bahasa 
lain, balik ke sini kita guna banyak English, pun ada masalah. Jadi ada banyak tekanan.  

 Saya hendak sebut satu contoh yang terbaiklah saya kira, bagaimana houseman 
ini tidak mahu, gagal hendak buat housemanship ini, anak saudara saya sendiri. Dia pergi 
ke Indonesia, dia lulus dan dapat ijazah dia sebagai doktor, balik, dia ambil ijazah itu, serah 
kepada mak, “Ambil ini, saya sudah selesai kehendak mak, saya sudah buat. Saya tidak 
mahu jadi doktor”. Jadi maknanya sikap begitu pun ada. Maknanya rugilah kalau kita hantar 
- sebab itu hari ini kita insist dia mesti ada kepakaran dan kelulusan yang mencukupi. 
Jangan pergi dengan kelulusan yang sangat rendah, tidak boleh. Kena ada attitude yang 
betul, kena ada attitude. Maknanya dia hendaklah berminat bersungguh-sungguh dalam 
bidang perubatan barulah dia boleh berjaya, Tuan Pengerusi. 



maknanya kita perlulah tambahan peruntukan RM200 juta ini untuk hendak bayar emolumen, untuk yang kita pilih 11,000 yang kita sudah lantik itu. Yang lain belum lantik lagi, ia tidak perlu emolumen. Ini berlakulah ya walaupun kita rancang tetapi kelulusan dia dapat kita lambat sikit, jadi kita lantik lantikan pun lambat. Yang Berhormat Batu Gajah. Tuan Manivannan a/l Gowindasamy [Kapar]: Menteri, Timbalan Menteri. Dato' Seri Dr. Hilmi bin Yahaya: Ya, Kapar. Tuan Manivannan a/l Gowindasamy [Kapar]: Terima kasih. Yang Berhormat Menteri, saya minta juga tadi perincian pertambahan jawatan ini, perinciannya untuk adakah ia kena-mengena dengan jawatan am doktor pakar, perinciannya untuk jumlah RM200 juta ini. Terima kasih Yang Berhormat Menteri. Dato' Seri Dr. Hilmi bin Yahaya: Tuan Pengerusi, memang ada sebenarnya maklumat ini sebab sudah bercampur aduk dah. Hendak cari sekarang, tidak jumpa. Saya akan bagi dengan cara bertulis. Tuan Manivannan a/l Gowindasamy [Kapar]: Okey, Yang Berhormat Menteri. Pastikan berikan sebab selalunya dijanjikan, tetapi saya tidak dapat-dapat. So, minta budi bicara untuk berikan saya jawapan bertulis. Terima kasih Yang Berhormat Menteri. Dato' Seri Dr. Hilmi bin Yahaya: Yang Berhormat Batu Gajah membangkitkan tentang masalah kegagalan houseman. Itulah saya sebut awal tadi tentang masalah houseman yang datang, yang kelulusannya tidak seberapa, tetapi masih di luar negara, dia pergi sana dapat kelulusan jadi houseman, balik, dia ada masalah, Tuan Pengerusi. Saya ingat itu sahaja Tuan Pengerusi... Tuan Sivakumar Varatharaju Naidu [Batu Gajah]: Yang Berhormat Menteri, saya rasa jawapan Yang Berhormat Menteri ini kurang tepat kerana daripada lima orang yang dikatakan, satu orang dikatakan akan keluar, tercicir. Adakah semua ini alasan yang sama, iaitu mereka belajar di luar negara, mungkin dari universiti yang tidak baik ataupun mereka mempunyai kelulusan yang tidak baik di peringkat SPM dan sebagainya? Saya rasa tidak betullah Yang Berhormat Menteri. Mungkin ada sebab-sebab lain kenapa seseorang yang boleh lulus sampai mendapat ijazah dan apabila mereka menjalani houseman ini, tiba-tiba mereka tidak boleh buat pula. Saya rasa alasan Yang Berhormat Menteri itu mungkin tidak munasabah, mungkin ada sebab-sebab lain yang menyebabkan mereka tidak mahu lagi meneruskan, mungkin sebab tekanan kerja ataupun ada apa-apa faktor lain yang menyebabkan mereka menolak, mereka terpaksa tinggalkan kerjaya ini. Terima kasih. Dato' Seri Dr. Hilmi bin Yahaya: Terima kasih Tuan Pengerusi. Ya, memang sebenarnya bukan semua yang pergi belajar menjadi doktor ini semuanya berminat, tidak. Banyak juga yang dipaksa oleh ibu bapa. Bila dia balik, dia tidak minat, jadi tinggal begitu sahaja. Ada juga yang saya sebut tadi, qualification dia kurang baik, IQ dia kurang baik, dia lulus jadi doktor, balik Malaysia dia kena pressurelah. Ataupun sistem di luar negara, ada satu negara yang pelajar-pelajar pergi belajar, sampai habis belajar, sampai lulus, dia tidak boleh dan tidak dibenarkan pegang pesakit pun. Balik sini, baru dia hendak adjust, baru dia hendak belajar ambil history para pesakit, hendak belajar interact dan sebagainya. Jadi dia mengalami tekanan. Ada juga daripada negara lain, masalah bahasa. Dia belajar bahasa lain, balik ke sini kita guna banyak English, pun ada masalah. Jadi ada banyak tekanan. Saya hendak sebut satu contoh yang terbaiklah saya kira, bagaimana houseman ini tidak mahu, gagal hendak buat housemanship ini, anak saudara saya sendiri. Dia pergi ke Indonesia, dia lulus dan dapat ijazah dia sebagai doktor, balik, dia ambil ijazah itu, serah kepada mak, "Ambil ini, saya sudah selesai kehendak mak, saya sudah buat. Saya tidak mahu jadi doktor". Jadi maknanya sikap begitu pun ada. Maknanya rugilah kalau kita hantar - sebab itu hari ini kita insist dia mesti ada kepakaran dan kelulusan yang mencukupi. Jangan pergi dengan kelulusan yang sangat rendah, tidak boleh. Kena ada attitude yang betul, kena ada attitude. Maknanya dia hendaklah berminat bersungguh-sungguh dalam bidang perubatan barulah dia boleh berjaya, Tuan Pengerusi.